
Foglalkozásvezetői megbízási szerződés
A megállapodás létrejön egyrészről
	Név
	HelloWorld Oktatás és Fejlesztés Közhasznú Egyesület

	Székhely
	1165 Budapest, Újszász utca 43. 1/47

	Adószám
	18975013-2-42

	Képviselő
	Molnár József, elnök

	Kapcsolattartási e-mail
	jmolnar@helloworldegyesulet.hu


a továbbiakban Megbízó, másrészről
	Név
	

	Születési név
	

	Anyja neve
	

	Születési hely és idő
	

	Lakcím
	

	Adóazonosító jel:
	

	TAJ-szám
	

	Bankszámlaszám:
	

	E-mail:
	


a továbbiakban Megbízott, együttesen Felek között az alábbi feltételekkel.
1. A megállapodás célja és időtartama
1. 	A Megbízó megbízza a Megbízottat a HelloWorld Robotika Műhely Program helyi foglalkozásvezetői feladatainak ellátásával, a Megbízott pedig a megbízást elfogadja.
2. 	 A megbízás helyszíne, időtartama, a résztvevői csoport adatai és a foglalkozási rend az 1. mellékletben szerepelnek. A megbízás határozott időre jön létre.
3.	A program két, egyenként négy hónapos turnusból áll. A második turnus megvalósulása a résztvevői létszámtól, a díjfizetéstől, a Program Partner együttműködésétől és a Megbízó írásbeli visszaigazolásától függ. Ha a második turnus nem indul el, a megbízás az első turnus lezárásával megszűnik.
4.	A Felek megbízási jogviszonyt létesítenek. A Megbízott a foglalkozások szakmai megvalósítását a program tananyagához, módszertani és biztonsági követelményeihez igazodva, de önállóan szervezi. A jelen szerződés nem biztosít a Megbízó számára a munkaviszonyra jellemző, folyamatos és részletes munkáltatói irányítási jogot.
2. A Megbízott feladatai
5.	A Megbízott fő feladatai:
· felkészülés a foglalkozásokra és a Megbízó által biztosított tananyag megismerése;
· az 1. melléklet szerinti robotikafoglalkozások szakszerű és biztonságos megtartása;
· a résztvevők életkorához és előzetes tudásához igazodó támogatás;
· a jelenléti ív, a foglalkozási napló és a havi teljesítési kimutatás vezetése;
· kapcsolattartás a Program Partner kijelölt kapcsolattartójával és a Megbízó szakmai kapcsolattartójával;
· a Megbízó tulajdonában álló eszközök rendeltetésszerű használata, állapotuk figyelemmel kísérése és a hibák haladéktalan jelzése;
· a csoport felkészítése a programhoz kapcsolódó FIRST LEGO League Explore eseményre, illetve a második turnusban a meghatározott Challenge feladatokra;
· baleset, gyermekvédelmi jelzés, eszközkár vagy más rendkívüli esemény azonnali jelzése a Program Partnernek és a Megbízónak.
6.	A Megbízott a gyermekek felügyeletét a foglalkozás kezdésétől annak befejezéséig, illetve a résztvevőknek az intézményi szabályok szerinti átadásáig látja el. A helyszíni felügyelet pontos rendjét a Program Partner szabályai határozzák meg.
7.	A Megbízott a szülőktől vagy résztvevőktől részvételi díjat, előleget vagy más pénzösszeget nem vehet át, és a Megbízó nevében szerződést nem köthet, kötelezettséget nem vállalhat.
8.	A Megbízott helyettest kizárólag a Megbízó előzetes írásbeli jóváhagyásával vehet igénybe. A jóváhagyott helyettesnek is meg kell felelnie a gyermekekkel végzett tevékenység szakmai és biztonsági feltételeinek.
3. A Megbízó feladatai
9.	A Megbízó a program időtartamára biztosítja vagy a Program Partner rendelkezésére bocsátja a foglalkozásokhoz szükséges robotikai készleteket, tananyagot, feladatokat és szakmai útmutatást.
10.	A Megbízó szakmai kapcsolattartót jelöl ki, és észszerű keretek között konzultációt, felkészítést és módszertani segítséget nyújt a Megbízottnak.
11.	A Megbízó kezeli a résztvevői jelentkezéseket, beszedi és számlázza a részvételi díjakat, valamint intézi a szerződés szerinti verseny- és rendezvénynevezéseket.
12.	A Megbízó a teljesítési dokumentumokat és a kifizetéshez szükséges adatokat a jelen szerződés szerint feldolgozza, és teljesíti a kifizetőt terhelő adó-, járulék-, bevallási és igazolási kötelezettségeket.
4. Résztvevők és részvételi díjak
13.	A tervezett foglalkozásszám havi négy alkalom. Egy foglalkozás tervezett időtartama az 1. mellékletben meghatározott idő. A konkrét időpontokat a Megbízott a Program Partnerrel egyezteti, és azokról a Megbízót tájékoztatja.
14.	A Megbízott akadályoztatását haladéktalanul jelzi. A Megbízottnak felróható okból elmaradt foglalkozást a Felek által egyeztetett időpontban pótolni kell; ennek hiányában az alkalomra díj nem jár.
15.	Ha a foglalkozás a Megbízottnak fel nem róható okból marad el, a Felek elsődlegesen pótidőpontot jelölnek ki. A végleg elmaradt alkalom díjazásáról az 1. melléklet rendelkezik; ennek hiányában kizárólag a megtartott vagy igazoltan pótolt alkalom számolható el.
16.	A résztvevő hiányzása nem jelenti a csoportfoglalkozás elmaradását. Egyéni pótlás csak akkor része a megbízásnak, ha azt az 1. melléklet kifejezetten rögzíti.
5. Megbízási díj és költségek
17.	A Megbízottat a szabályszerűen megtartott és elfogadott foglalkozások után az 1. melléklet szerinti bruttó megbízási díj illeti meg. A tervezett díjazás bruttó 12 500 Ft foglalkozásonként, havonta legfeljebb bruttó 50 000 Ft, ha a havi négy vállalt alkalom teljesült és az 1. mellékletben rögzített résztvevői feltételek fennállnak.
18.	A megbízási díj magában foglalja a foglalkozások megtartását, a szükséges felkészülést, a rendszeres kapcsolattartást, valamint a jelenléti és teljesítési dokumentumok vezetését. Külön költségtérítés kizárólag előzetes írásbeli jóváhagyás és megfelelő bizonylat alapján fizethető.
19.	A csoportlétszám vagy a díjfizető résztvevők számának változása a díjat csak akkor módosítja, ha annak előre meghatározott szabályát az 1. melléklet tartalmazza. A Megbízó a már teljesített feladat díját egyoldalúan nem csökkentheti.
20.	A Megbízó az elfogadott havi teljesítés alapján járó díjat a tárgyhót követő hónap 10. napjáig banki átutalással fizeti meg.
6. Teljesítésigazolás
21.	A Megbízott a tárgyhót követő harmadik munkanapig átadja a 2. melléklet szerinti havi teljesítési kimutatást és a jelenléti adatokat. A Program Partner helyi kapcsolattartója aláírásával vagy igazolható elektronikus nyilatkozatával megerősíti a foglalkozások megtartását.
22.	A teljesítést a Megbízó képviselője vagy kijelölt kapcsolattartója igazolja. Ha a Megbízó a kimutatás kézhezvételétől számított öt munkanapon belül nem jelez konkrét hiányt vagy kifogást, a teljesítés igazoltnak tekintendő.
23.	Hiányos dokumentáció esetén a Megbízó észszerű határidőt biztosít a pótlásra. A nem vitatott díjrész kifizetése a hiánypótlástól függetlenül esedékes.
7. Adózás biztosítás és bejelentés
24.	A Felek a jogviszonyt normál megbízási jogviszonyként kezelik. A Megbízó kifizetőként a Megbízott nyilatkozatai és a hatályos jogszabályok alapján megállapítja, levonja, bevallja és megfizeti a megbízási díjhoz kapcsolódó közterheket.
25.	A Megbízott a szerződéskötéskor átadja a kifizetéshez és az adókötelezettségek teljesítéséhez szükséges adatokat és adóelőleg-nyilatkozatokat. A nyilatkozataiban vagy biztosítási helyzetében bekövetkező változást öt munkanapon belül írásban bejelenti a Megbízónak.
26.	A Megbízó a társadalombiztosítási jogállást és az esetleges bejelentési kötelezettséget a hatályos szabályok szerint, az ugyanazon foglalkoztatónál az adott hónapban elért járulékalapot képező jövedelmek figyelembevételével vizsgálja. Ha biztosítási kötelezettség keletkezik, a szükséges bejelentést és járuléklevonást a Megbízó teljesíti.
27.	Ha a Felek a jogviszonyt később tartós megbízási jogviszonyként kívánják bejelenteni, annak közteher- és költséghatását előzetesen írásban rendezik, és a szerződést ennek megfelelően módosítják.
8. Szakmai biztonsági és gyermekvédelmi követelmények
28.	A Megbízott betartja a helyszín házirendjét, balesetvédelmi, tűzvédelmi, gyermekvédelmi és informatikai szabályait, továbbá a Megbízó szakmai és biztonsági útmutatásait.
29.	A Megbízott kijelenti, hogy vele szemben nem áll fenn olyan kizáró vagy összeférhetetlenségi ok, amely a gyermekekkel végzett tevékenységet akadályozná. Ha jogszabály, a Program Partner vagy a Megbízó indokoltan kéri, a Megbízott bemutatja az alkalmasság igazolásához szükséges hatósági bizonyítványt vagy más dokumentumot.
30.	A Megbízott azonnal intézkedik, ha a gyermekek biztonságát veszélyeztető körülményt észlel, és az eseményt haladéktalanul jelzi a Program Partnernek és a Megbízónak. Sürgős esetben a szükséges hatósági vagy egészségügyi segítséget is értesíti.
40.	Ha a Megbízott köznevelési vagy más foglalkoztatási jogviszonyban áll, saját felelősségére ellenőrzi, hogy a jelen megbízás vállalásához szükséges-e munkáltatói bejelentés, engedély vagy összeférhetetlenségi nyilatkozat, és azt a tevékenység megkezdése előtt beszerzi vagy megteszi.
9. Eszközhasználat és felelősség
41.	A Megbízott a rábízott eszközöket kizárólag a program céljára, rendeltetésszerűen és megfelelő felügyelet mellett használja. Az eszközöket harmadik személynek a Megbízó vagy a Program Partner engedélye nélkül nem adhatja át.
42.	A Megbízott az eszközök elveszését, sérülését vagy működési hibáját haladéktalanul jelzi. A Megbízott a felróható károkozásért a Polgári Törvénykönyv szabályai szerint felel; a rendeltetésszerű használatból eredő elhasználódásért nem felel.
10. Titoktartás adatkezelés és felvételek
43.	A Megbízott a résztvevők és családtagjaik személyes adatait kizárólag a foglalkozások lebonyolításához szükséges körben, a Megbízó utasításai és az adatkezelési tájékoztatók szerint kezelheti. Az adatokat saját célra nem használhatja, jogosulatlan személynek nem adhatja át, és a megbízás végén visszaadja vagy igazolható módon törli.
44.	A Megbízott a gyermekekről kép-, hang- vagy videófelvételt kizárólag a Megbízó előzetes engedélyével és megfelelő adatkezelési jogalap fennállása esetén készíthet vagy tehet közzé.
45.	A Megbízott bizalmasan kezeli a program nem nyilvános szakmai, pénzügyi, résztvevői és partneri adatait. A titoktartási kötelezettség a szerződés megszűnését követően is fennmarad.
11. Tananyagok és szellemi alkotások
46.	A Megbízó által átadott tananyagok, feladatok, prezentációk és módszertani segédletek kizárólag a program megvalósításához használhatók. A Megbízott ezeket a Megbízó előzetes írásbeli engedélye nélkül nem értékesítheti, nem teheti nyilvánosan hozzáférhetővé és más programban nem használhatja fel.
47.	A Megbízott által önállóan készített kiegészítő anyagok szerzői joga a Megbízottnál marad. A Megbízott a program keretében átadott ilyen anyagokra a Megbízónak időben és területileg korlátlan, nem kizárólagos, oktatási célú felhasználási engedélyt ad, külön díjazás nélkül.
12. A szerződés megszűnése
48.	A szerződés megszűnik a határozott idő lejártával, a második turnus elmaradása esetén az első turnus lezárásával, a Felek közös írásbeli megegyezésével vagy felmondással.
49.	Bármelyik Fél harmincnapos felmondási idővel, írásban felmondhatja a szerződést. A felmondási idő alatt a Felek együttműködnek a már vállalt foglalkozások rendezett lezárásában vagy átadásában.
50.	Súlyos szerződésszegés, a gyermekek biztonságának veszélyeztetése, jogosulatlan adatkezelés, elszámolási visszaélés vagy a feladatellátást kizáró körülmény esetén a szerződés azonnali hatállyal felmondható.
51.	A szerződés megszűnésekor a Megbízott öt munkanapon belül átadja a dokumentációt, a nála lévő eszközöket és minden olyan adatot vagy hozzáférést, amely a program folytatásához szükséges. A Felek a már elfogadott teljesítésekkel harminc napon belül elszámolnak.
13. Záró rendelkezések
52.	A szerződés módosítása kizárólag írásban érvényes. A mellékletek a szerződés elválaszthatatlan részét képezik.
53.	A szerződésben nem szabályozott kérdésekben a magyar jog, különösen a Polgári Törvénykönyv megbízási szerződésre vonatkozó rendelkezései irányadók.
54.	A Felek vitás kérdéseiket elsődlegesen egyeztetéssel rendezik. Ennek eredménytelensége esetén a jogszabály szerint hatáskörrel és illetékességgel rendelkező bíróság jár el.
55.	A Felek a szerződést elolvasták, megértették, és akaratukkal megegyezőként írják alá.


Kelt: _______________________, __________év _________ hó ________nap

	Egyesület / Megbízó
HelloWorld Egyesület
Molnár József elnök
	Program Partner / Megbízott
....................................... Kft
....................................... ügyvezető



1. melléklet: Egyedi programadatok és díjazás
	Program Partner
	

	Foglalkozás helyszíne
	

	Program időtartama
	________ év ______ hó ______ naptól  ________ év ______ hó ______ napig

	Első turnus
	

	Második turnus
	

	Foglalkozási nap és idő
	

	Alkalom időtartama
	

	Megbízó kapcsolattartója
	

	Program Partner kapcsolattartója
	



Díjazási feltételek
	Tétel
	Megállapodott feltétel

	Díj foglalkozásonként
	Bruttó 12 500 Ft / ________ Ft

	Havi felső keret
	Bruttó 50 000 Ft / ________ Ft

	Havi vállalt alkalmak
	4 alkalom / ________ alkalom

	Résztvevői feltétel
	8 díjfizető résztvevő / __________________________________

	6-7 résztvevő esetén
	________________________________________________________

	Egyéni pótlás
	nem része / része, feltétele: ______________________________

	Fel nem róható okból elmaradt alkalom
	pótlandó / díjazott / nem díjazott

	Jóváhagyott költségtérítés
	________________________________________________________


2. melléklet: Havi teljesítési kimutatás
	Megbízott neve
	

	Program Partner
	

	Elszámolási hónap
	________ év __________________ hónap



	Dátum
	Időtartam
	Létszám
	Foglalkozás témája
	Megjegyzés

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



	Elszámolható alkalmak
	________ alkalom

	Bruttó megbízási díj
	________________ Ft

	Jóváhagyott költségtérítés
	________________ Ft

	Összes bruttó kifizetés
	________________ Ft



A Megbízott kijelenti, hogy a kimutatásban szereplő feladatokat elvégezte, az adatokat valósan rögzítette, és a jelenléti dokumentumokat átadta.
	________________________________
	________________________________

	Megbízott
	Program Partner kapcsolattartója
a megtartás igazolására


A teljesítést a Megbízó nevében elfogadom.

	________________________________
	________________________________

	Dátum
	Megbízó teljesítésigazolója

